പണപ്പെരുപ്പം ഒരു ശതമാനം: സ്വര്ണ ആവശ്യം 2.6 വര്ധിക്കുന്നു കൊച്ചി: ഇന്ത്യയിലും നിക്ഷേപകര് പണപ്പെരുപ്പത്തിനെതിരെയുള്ള മികച്ച മാര്ഗമായി സ്വര്ണത്തെ കണക്കാക്കുന്നുവെന്ന് വേള്ഡ് ഗോള്ഡ് കൗണ്സില് റിപ്പോര്ട്ട്. പണപ്പെരുപ്പം ഓരോ ശതമാനം ഉയരുമ്ബോഴും സ്വര്ണത്തിനുള്ള ആവശ്യം ഇന്ത്യയില് .6 ശതമാനം വീതമാണ് ഉയരുന്നത്. ഇന്ത്യയിലെ സ്വര്ണത്തിന്റെ ആവശ്യം സംബന്ധിച്ച് 1990 മുതല് 2020 വരെയുള്ള മൂന്നു ദശാബ്ദത്തെ സ്ഥിതിവിവരക്കണക്കുകള് വിശകലനം ചെയ്തുകൊണ്ട് വേള്ഡ് ഗോള്ഡ് കൗണ്സില് പുറത്തുവിട്ട ഇന്ത്യന് സ്വര്ണ ഡിമാന്ഡിനു പിന്നിലുള്ള ഘടകങ്ങളെക്കുറിച്ചുള്ള റിപ്പോര്ട്ടാണ് ഇക്കാര്യം വെളിപ്പെടുത്തുന്നത്. വരുമാനം, സ്വര്ണവില നിലവാരം, സര്ക്കാര് ലെവികള് എന്നിവയാണ് ഉപഭോക്താക്കളുടെ സ്വര്ണ ആവശ്യത്തെ സ്വാധീനിക്കുന്ന മൂന്നു ഘടകങ്ങള്. മൊത്തം ദേശീയ വരുമാനത്തില് ഓരോ ശതമാനം വര്ധനവുണ്ടാകുമ്ബോഴും സ്വര്ണത്തിനുള്ള ആവശ്യം 0.9 ശതമാനം വര്ധിക്കും. രൂപയുടെ അടിസ്ഥാനത്തില് സ്വര്ണ വിലയില് ഓരോ ശതമാനം വര്ധനവുണ്ടാകുമ്ബോഴും ആവശ്യം 0.4 ശതമാനം കണ്ട് ഇടിയാറുമുണ്ട്. ഇറക്കുമതി നികുതിയും മറ്റ് നികുതികളും ദീര്ഘകാലാടിസ്ഥാനത്തില് സ്വര്ണത്തിന്റെ ആവശ്യത്തെ ബാധിക്കാറുണ്ട്. സ്വര്ണ വിലയില് പൊടുന്നനെയുണ്ടാകുന്ന മാറ്റങ്ങള് ഹ്രസ്വകാല ആവശ്യത്തേയും തുടര്ച്ചയായ മാറ്റങ്ങള് ദീര്ഘകാല ആവശ്യത്തേയും ബാധിക്കുമെന്നും റിപ്പോര്ട്ട് വ്യക്തമാക്കുന്നു. ഇന്ത്യയിലെ സ്വര്ണ ആവശ്യത്തെ ബാധിക്കുന്നത് വിവിധങ്ങളും മാറിക്കൊണ്ടിരിക്കുന്നതുമായ ഘടകങ്ങളാണെന്ന കാര്യം വീണ്ടും ഉറപ്പിക്കുന്നതാണ് തങ്ങളുടെ ഏറ്റവും പുതിയ ഗവേഷണങ്ങളെന്ന് ഇതേക്കുറിച്ച് പ്രതികരിക്കവെ വേള്ഡ് ഗോള്ഡ് കൗണ്സില് ഇന്ത്യാ റീജ്യണല് സിഇഒ പി.ആര്. സോമസുന്ദരം പറഞ്ഞു. സാംസ്കാരികമായ അടുപ്പം, ദീര്ഘകാല പാരമ്ബര്യം, ഉത്സവ വേളയില് സമ്മാനം നല്കുന്ന രീതി തുടങ്ങിയവയെല്ലാം വ്യക്തമായും നിര്ണായക പങ്കുവഹിക്കുന്നുണ്ട്. എങ്കില് തന്നെയും ഇവിടെ സൂചിപ്പിക്കുന്ന മറ്റ് ഘടകങ്ങള് കഴിഞ്ഞ മൂന്നു ദശാബ്ദങ്ങളായി ഇന്ത്യയിലെ സ്വര്ണ ആവശ്യത്തെ സ്വാധീനിക്കുന്നുണ്ട്. ഈ റിപ്പോര്ട്ടിലെ കണ്ടെത്തലുകള് ഈ മേഖലയിലെ തന്ത്രങ്ങള് രൂപപ്പെടുത്തുന്നതിനും പുതിയ രീതികള് വളര്ത്തിയെടുക്കുന്നതിനും സഹായകമാകുമെന്ന് വേള്ഡ് ഗോള്ഡ് കൗണ്സിലിന് ഉറപ്പുണ്ടെന്നും അദ്ദേഹം കൂട്ടിച്ചേര്ത്തു.കൊവിഡിനെതിരെയുള്ള പോരാട്ടത്തിനു ശേഷമുള്ള പശ്ചാത്തലത്തില് ഈ വര്ഷത്തെ ഇന്ത്യയിലെ സ്വര്ണാവശ്യം പ്രതീക്ഷിച്ചതിലും കുറവായിരിക്കും. ഇതേസമയം ഇറക്കുമതിയും ചെറുകിട ആവശ്യവും ശക്തമായി തുടരും. 2022ല് സാമ്ബത്തിക വളര്ച്ചയടക്കമുള്ളവ മൂലം ആവശ്യം വര്ധിക്കുമെന്നാണ് പ്രതീക്ഷ. എന്നാല് കൊറോണ വൈറസ് ഭാവിയിലും പൊട്ടിപ്പുറപ്പെട്ടാല് ഈ മേഖലയില് അനിശ്ചിതത്വം ഉണ്ടാകും. ഗ്രാമീണ മേഖലകളില് നിക്ഷേപത്തിനും ആഭരണങ്ങള് പരിഗണിക്കുന്ന അവസ്ഥ തുടരുമ്ബോള് നഗര മേഖലകളില് ബാറുകളും നാണയങ്ങളും നിക്ഷേപത്തിനു കൂടുതലായി പരിഗണിക്കുന്ന സ്ഥിതിയാണെന്നും റിപ്പോര്ട്ട് ചൂണ്ടിക്കാട്ടുന്നു.